PROTOKOLL FRA  UNIVERSTETSSTYRETS STUDIEKOMITE  MØTE 8 - 04	
	
FREDAG 29. OKTOBER 2004 KL 12 15 – 15 20.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, studiedekan Finn Arnesen, JF, studiedekan Tor Egil Førland, HF, studiedekan Nils D. Christophersen, MN, studiedekan Per Brodal, Med.fak., fakultetsdirektør Marianne Mancini (for dekan Asbjørn Rødseth), SV, ass. Fakultetsdirektør Øyvind Nystøl (for studiedekan Frøydis Hertzberg), UV, professor Gunnar Handal, Fagområdet for universitetspedagogikk, Direktør Bente Herstad, SUM (sak 1-7), Boel Christensen Scheel, Studentparlamentet, Eirik Nedrelid, Studentparlamentet, overbibliotekar Anne-Mette Vibe, UB (sak 1-6) (observatør). 
Andre: Live Håland (hospitant fra ÖÐ¹ú¾º²ÂÍø_ÖÐ¹ú×ã²ÊÍø-×ãÇòÍÆ¼ösavdelingen i UFD), seksjonsleder Hanne Sølna MN (sak 8) 
Sekretariat: Konst. avdelingsdirektør Rune Fløisbonn, SFA, seniorrådgiver Kirsti Harg, SFA/stab, seksjonssjef Hanne Krogh, SFA/Seksjon for studieadministrasjon, rådgiver Torbjørn Grønner SFA/SLS (sak 6), førstekonsulent Gunn Gallavarra, SFA/Seksjon for studieadministrasjon (sak 4 og 6).
Forfall: Dekan Asbjørn Rødseth, studiedekan Frøydis Hertzberg, Med.fak., førsteamanuensis Beatrice Halsaa, SKK, biblioteksdirektør Jan Erik Røed, UB (observatør).

0	Dagsorden ble godkjent. 
	Orienteringssaker: 
•	Arbeidet med ny strategisk plan: Prosjektleders tilbakemelding fra studiekomiteens seminar 27. august samt dokumenter fremlagt for styret 12.10.04. var utsendt.
•	Referat fra møte i Universitets- og høgskolerådets utdanningsutvalg var utsendt.
•	Årsrapport etter første studieår i Læringsmiljøutvalget er tilgjengelig på: http://www.admin.uio.no/sfa/sls/laeringsmiljoutvalgtext/arsrapport_lmu_211.rtf 
•	Referater fra Læringsmiljøutvalget er tilgjengelige på http://www.admin.uio.no/sfa/sls/laeringsmiljoutvalg.html
•	Utkast til Arbeidsmiljøhåndbok for studenter, p.t. til høring, se høringsbrev og utkast til håndbok på http://www.admin.uio.no/sfa/sls/laeringsmiljoutvalgtext/horing_handbok.rtf  og http://www.admin.uio.no/sfa/sls/laeringsmiljoutvalgtext/handbok1.rtf
•	Langtidsplan for studentenes fysiske og psykososiale læringsmiljø, justert etter høring, se http://www.admin.uio.no/sfa/sls/laeringsmiljoutvalgtext/langtidsplan01.10.04.rtf
(universitetsdirektøren ber om at Arbeidsmiljøhåndboken og Langtidsplanen legges samlet fram for Universitetsstyret)
•	Statistikk over opptaket til studieåret 2004/2005. (Oversikt over antall søkere, tilbud, jasvar, møtt og poenggrenser NOM 2004 var utsendt)
•	Antall studenter opptatt til program høsten 2003 som er registrert høsten 2004. (Oversikt utsendt over studenter som møtte til studiestart høsten 2003 i % av rammetall, antall av disse fortsatt registrert på program høsten 2004 (også i % av fremmøtt 2003), gjennomsnittlig studiepoengproduksjon på programmet 1. studieår, hvilken % dette utgjør av forventet produksjon på 60 stp, gjennomsnittlig studiepoengproduksjon i 1. studieår for dem som fortsatt er registrert på programmet høsten 2004 og hva dette utgjør i % av 60 stp.)   
Studiekomiteen fikk ikke tid til å gjennomgå orienteringssakene, men på spørsmål om videre behandling av utkast til Strategisk plan, svarte leder at nytt utkast vil bli lagt fram for komiteen til kommentar hvis tidsplanen tillater det.
 
1.8-4 Forslag til studieplan for engelskspråklig mastergrad:  Master of Philosophy in Health Economics, Policy and Management
J.nr. 02/10110
Bachelorprogrammet i helseledelse og helseøkonomi startet høsten 2002, jf  kollegievedtak 15.1.2002. Kollegiet opprettet samtidig mastergrad innen fagområdet da forutsetningen var at det skulle være et løp på 3+2 år. Forslag til studieplan fremmes nå som et engelskspråklig tilbud. Det legges opp til at også at andre bachelorgrader på visse vilkår kan gi opptak til studiet. Universitetsdirektørens framlegg av 20.10. samt fakultetets forslag var utsendt.
Vedtak: Studiekomiteen viser til tidligere vedtak og anbefaler universitetsledelsen å slutte seg til forslaget om å tilby det toårige masterstudiet Health Economics, Policy and Management i samsvar med den fremlagte studieplan og med oppstart høsten 2005. Antall studieplasser må sees i sammenheng med styrets fastsettelse av opptaksramme.  

2.8-04 Forslag om opprettelse av Årsenhet i tysk
J.nr. 04/ 10296
Universitetsdirektørens notat av 18. oktober samt fakultetets forslag var utsendt.
Vedtak: Studiekomiteen anbefaler universitetsledelsen å opprette Årsenhet i tysk med oppstart høsten 2005. Studiet skal ha inntil 25 studieplasser innenfor fakultetets ramme.

3.8-04	Forslag om opprettelse av Årsenhet i kjønn, feminisme og likestilling
J.nr. 03/4496
Universitetsdirektørens notat av 18.10. følger vedlagt.
Vedtak: Studiekomiteen anbefaler universitetsledelsen å opprette årsenhet i Kjønn, feminisme og likestilling for oppstart høsten 2005. Årsenheten tildeles en kvote på 10 studieplasser og det foretas en tilsvarende reduksjon av opptakskvoten for bachelorprogrammet i Kjønn, feminisme og likestilling.

4.8-04	Reglene for justering av karakter etter muntlig prøve/forsvar
J.nr. 0410723
Universitetsdirektørens notat av 18. 10.04 var utsendt.
Universitetsdirektøren hadde fremmet følgende forslag til vedtak:
•	Studiekomiteen anbefaler universitetsledelsen å videreføre vurderingsordningen med justerende muntlig eksamen/prøve/forsvar for emner/fag under utfasing innen den tidligere studieordningen. 

For emner på master- og bachelornivå benyttes ikke justerende muntlig eksamen/prøve/forsvar. Muntlig eksamen/prøve skal normalt være vektet. 

Fakultetene selv kan gjøre unntak for vurdering av masteroppgave der kandidaten får presentert en foreløpig karakter for det skriftlige arbeidet før den muntlige eksaminasjonen. Den foreløpige karakteren på den skriftlige eksamensdelen vil være utgangspunktet for eventuell klage på karakterfastsettelse. 

	Fastsettelse av samlet karakter for emne beskrives i det enkelte emnets emnebeskrivelse.

Nystøl fremmet forslag om at ordet ”normalt” tas inn i 2. avsnitt slik at setningen lyder: ” For emner på master- og bachelornivå benyttes normalt ikke justerende muntlig eksamen/prøve/forsvar.”

Studentrepresentantene fremmet følgende vedtaksforslag.
•	Studiekomiteen anbefaler universitetsledelsen å videreføre vurderingsordningen med justerende muntlig eksamen/prøve/forsvar for emner/fag under utfasing innen den tidligere studieordningen. 

For emner på master- og bachelornivå benyttes ikke justerende muntlig eksamen/prøve/forsvar. Muntlig eksamen/prøve skal normalt være vektet. 

	Fastsettelse av samlet karakter for emne beskrives i det enkelte emnets emnebeskrivelse.

Ved avstemming fikk studentenes forslag 2 stemmer (studentenes).

Vedtak: Studiekomiteen anbefaler universitetsledelsen å videreføre vurderingsordningen med justerende muntlig eksamen/prøve/forsvar for emner/fag under utfasing innen den tidligere studieordningen. 

For emner på master- og bachelornivå benyttes normalt ikke justerende muntlig eksamen/prøve/forsvar. Muntlig eksamen/prøve skal normalt være vektet. 

Fakultetene selv kan gjøre unntak for vurdering av masteroppgave der kandidaten får presentert en foreløpig karakter for det skriftlige arbeidet før den muntlige eksaminasjonen. Den foreløpige karakteren på den skriftlige eksamensdelen vil være utgangspunktet for eventuell klage på karakterfastsettelse. 

Fastsettelse av samlet karakter for emne beskrives i det enkelte emnets emnebeskrivelse.

5.8.-04	Opptaksrammer 2005/2006 – Kutt i studieplasser på lavere grad
J.nr. 04/9667
Fakultetenes beregninger og universitetsdirektørens notat ble delt ut i møtet. 
Vedtak: Studiekomiteen anbefaler at komiteens diskusjon formidles til universitetsstyret.

6.8-04	 Årsrapport til styret om studiekvalitetsarbeidet i 2003/2004
J.nr. 02/8190
Følgende dokumenter var utsendt:
•	Universitetsdirektørens notat av 22. oktober 
•	Utkast til årsrapport 2004 fra studiekomiteen til styret om implementeringen av kvalitetssystemet og status i kvalitetsarbeidet 
•	Notat av 22. oktober med forslag til tilbakemeldinger til fakultetene på deres rapporter og systembeskrivelser (vedlegg 3)
Fakultetenes rapporter høsten 2004 er tilgjengelige på: http://www.admin.uio.no/prosjekter/kvalitetssystem/styringsgruppe/Kvalitetssikringssystem_arsrapport2004.doc.
Vedtak: Studiekomiteen godkjenner utkast til årsrapport til styret om kvalitetsarbeidet i 2003/2004 med de endringer det var enighet om på møtet.

7.8-04	Møteplan vårsemesteret 2005
Utkast til møteplan følger vedlagt.
Vedtak: Møteplan for vårsemesteret er fredag 28.januar, fredag 4. mars, fredag 29. april og fredag 3. juni, alle dager kl 12 15 til 15.

8.8-04. Forslag om opprettelse av eget søkeralternativ i SO: Fritt sammensatt bachelorgrad i realfag 
J.nr. 04/9667
Notat fra Det matematisk-naturvitenskapelige fakultet av 22. oktober basert på fakultetsstyrets vedtak 21. oktober - med vedlegg var utsendt. Universitetsdirektørens notat av 29. oktober ble fremlagt i møtet.  
Forslag til vedtak:  
Alternativ 1 (MNs forslag): Studiekomiteen anbefaler universitetsledelsen å godkjenne opprettelse av et eget søknadsalternativ for en fritt sammensatt bachelorgrad i realfag etter alternativ 2 i UiO-forskriften § 2.2.1.
Alternativ 2 (Universitetsdirektørens forslag): Studiekomiteen mener det er uheldig bare etter ett år med den nye studieordningen å foreta slik endring som foreslått og fraråder at en innfører en fritt sammensatt bachelorgrad som søknadsalternativ i Samordna Opptak.
Studiekomiteen anbefaler universitetsledelsen å be Det matematisk-naturvitenskapelige fakultet styrke informasjonen om adgang til enkeltemner for studenter som ikke ønsker å være programstudenter og å avvente ytterligere erfaringer på bakgrunn av bedret veiledning og spesielle opptakskrav. 
Saken ble trukket.

9.8-04	Eventuelt
Det var ingen saker til eventuelt.

Rune E. Fløisbonn/sign.
Konst. avdelingsdirektør

					Kirsti Harg/sign.
					seniorrådgiver